text: Unge fra Flensborg lærer om danske forhold - og omvendt
  01 februar 2011 kl. 17.30
  Glimrende samarbejde over grænsen mellem skole i Kruså og skole i Flensborg.
  Kruså Skole og en skole i Flensborg har de seneste tre år haft et glimrende samarbejde på tværs grænsen.
  I dag kom 20 unge tyskere på et fire-dages besøg, hvor de skal være sammen med 9.c fra Kruså Skole.
  9.c  besøgte de tyske elever sidste år. Nu er det så tyskernes tur til at opleve Danmark.
  Det er dansk-lærer Helle Jepsen, der har arrangeret samarbejdet mellem skolen i Kruså og skolen i Flensborg.
  Et par gange om ugen tager Helle Jepsen til skolen i Flensborg for at lære de tyske elever dansk.
  Omvendt kommer den tyske lærer Jan Schimschart og lærer de danske elever tysk.
  Begge lærere er enige om, at det er godt og vigtigt at eleverne lærer om en anden kultur.
  